Libjan ta' 17-il sena, li joqgħod l-Imsida ndarab gravi wara li tilef il-kontroll tar-rota li kien qed isuq u waqa'. L-inċident seħħ għall-ħabta tan-nofsillejl, fi Triq San Ġwann tal-Għargħar, San Ġwann. Fuq il-post issejħet l-assistenza ta' membri tal-Pulizija u tim mediku, li ta l-ewwel għajnuna liż-żagħżugħ u aktar tard ittieħed l-Isptar Mater Dei għal aktar kura. L-investigazzjonijiet tal-Pulizija tad-Distrett dwar dan il-każ għadhom għaddejjin.